**Pasi Juhani Puistola** (s. 16. syyskuuta 1978 Tampere) on suomalainen entinen jääkiekkopuolustaja ja maailmanmestari. Elite Prospects -sivuston Ulf Anderssonin mukaan Puistola oli taitava all around -puolustaja, joka luisteli sulavasti. Hänellä oli myös hyvä visio ja syöttötaidot. Puistola voitti maailmanmestaruuden vuonna 2011. Lisäksi hän voitti urallaan alle 20-vuotiaiden maailmanmestaruuden, Suomen-mestaruuden sekä kaksi Ruotsin-mestaruutta. Puistola toimii Tapparan SM-liigajoukkueen valmennustiimissä videovalmentajana.

Seuraura
--------

### SM-liigauran alku Ilveksessä

Puistola on Tampereen Ilveksen kasvatti. Hän voitti seurassa B-nuorten SM-pronssia keväällä 1995. Puistola debytoi SM-liigassa kaudella 1997–1998, jolloin koko kausi kului Ilveksen SM-liigajoukkueen vahvuudessa. Hän teki 48 runkosarjaottelussa tehot 3+13=16 ja yhdeksässä playoff-ottelussa syntyivät tehot 1+1=2. Puistola valittiin SM-liigan vuoden tulokkaaksi ja hänet palkittiin Jarmo Wasaman muistopalkinnolla. Puistola sijoittui tulokkaiden pistepörssissä toiseksi SaiPan Ville Immosen jälkeen. Hän voitti keväällä 1998 SM-hopeaa.

Puistola teki toisella SM-liigakaudellaan 1998–1999 44 runkosarjaottelussa tehot 2+2=4. Hän myös vahvisti Ilveksen A-nuoria keväällä 1999, jolloin he voittivat SM-hopeaa. Puistola oli kevään 1999 pudotuspeleissä tehoilla 5+4=9 pelipaikastaan huolimatta paras maalintekijä, toiseksi paras pistemies Kärppien Jari Viuhkolan jälkeen, Ilveksen paras pistemies sekä tehokkain puolustaja. Hän pelasi kauden aikana myös EHL:ssä tehden viidessä ottelussa tehot 4+1=5. Puistola siirtyi kesken neljännen SM-liigakautensa 2000–2001 loppukaudeksi Porin Ässiin lokakuussa 2000 12 pelaamansa ottelun jälkeen. Siirron taustalla olivat pelilliset syyt ja palkka.

### Tappara-vuodet 2001–2006

Toukokuussa 2001 Puistola palasi Tampereelle, mutta siirtyi kaksivuotisella sopimuksella Tapparan riveihin. Hän voitti keväällä 2002 SM-hopeaa. Puistola teki tammikuussa 2003 kaksivuotisen jatkosopimuksen Tapparan kanssa. Hän voitti keväällä 2003 Suomenmestaruuden. Puistolan tulokaskaudella 1997–1998 tekemät tehot 3+13=16 olivat pitkään hänen yhden kauden piste-ennätys SM-liigassa. Hän teki uuden piste-ennätyksensä kuuden kauden jälkeen kaudella 2004–2005, jolloin Puistola teki 54 runkosarjaottelussa tehot 6+20=26. Hän oli Tapparan tehokkain puolustaja ja sijoittui SM-liigan puolustajien pistepörssissä kahdeksanneksi. Puistola oli myös Tapparan sisäisen syöttöpörssin toinen Stefan Öhmanin jälkeen sekä sisäisen pistepörssin neljäs Marko Ojasen kanssa. Hän teki joukkueen kanssa vuoden mittaisen jatkosopimuksen huhtikuussa 2005.

Viimeisimmällä SM-liigakaudellaan 2005–2006 Puistola teki yhden kauden piste-ennätyksensä tehoilla 14+16=30. Hän voitti SM-liigan puolustajien maalipörssin ja sijoittui pistepörssissä kolmanneksi Ilveksen Ville Koistisen ja HPK:n Jukka-Pekka Laamasen jälkeen. Kevään 2006 pudotuspelit päättyivät kuitenkin Puistolan osalta kolmeen otteluun nivusvamman takia.

### Vuodet ulkomailla

Puistola ei käyttänyt Tappara-sopimuksessaan ollutta optiota kaudelle 2006–2007, vaan hän siirtyi Elitserien-joukkue HV71:een kaksivuotisella sopimuksella. Puistola teki siellä ensimmäisellä kaudellaan hyvät tehot 11+23=34, joilla hän oli Elitserienin viidenneksi tehokkain puolustaja. HV71:n sisäisessä pistepörssissä Puistola oli kolmas maanmiehensä Jukka Voutilaisen kanssa. Kaudella 2007–2008 hän voitti tehoilla 11+21=32 puolustajien maalipörssin ja sijoittui puolustajien pistepörssissä kolmanneksi joukkuetovereidensa Mikko Luoman ja Johan Åkermanin jälkeen. Puistola teki joulukuussa 2007 kolmivuotisen jatkosopimuksen HV71:n kanssa. Hän voitti keväällä 2008 Ruotsinmestaruuden.

Kaudella 2008–2009 Puistola sijoittui tehoilla 6+25=31 puolustajien pistepörssissä toiseksi Djurgårdens IF:n Marcus Ragnarssonin jälkeen. Hän jakoi Ragnarssonin kanssa myös puolustajien syöttöpörssin voiton. Puistola voitti keväällä 2009 Elitserien-hopeaa. Hän pelasi kauden aikana myös Mestarien liigassa. Kaudella 2009–2010 Puistola teki yhden kauden piste-ennätyksensä Elitserienissä tehoilla 13+26=39. Hän oli liigan neljänneksi tehokkain puolustaja sekä puolustajista toiseksi paras maalintekijä joukkuetoverinsa David Petrasekin jälkeen. Puistola oli HV71:n sisäisen pistepörssin kolmas. Hän jakoi kevään 2010 pudotuspelien puolustajien pistepörssin voiton joukkuetovereidensa Petrasekin ja Adam Almqvistin kanssa. Puistola voitti kauden päätteeksi Ruotsinmestaruuden. Kaudella 2010–2011 Puistola sijoittui tehoilla 5+23=28 Elitserienin puolustajien pistepörssissä kahdeksanneksi. Hän toimi HV71:n varakapteenina.

Toukokuussa 2011 Puistola teki vuoden mittaisen sopimuksen KHL-joukkue Severstal Tšerepovetsin kanssa. Kaudeksi 2012–2013 hän siirtyi Donbass Donetskiin. Puistola mahtui joukkueen kokoonpanoon kuitenkin vain 20 runkosarjaotteluun. Hän edusti Donetskia kauden aikana myös Continental Cupissa, jonka joukkue voitti.

### Paluu Tapparaan

Kaudeksi 2013–2014 Puistola palasi nelivuotisella sopimuksella Tapparaan. Hänen ensimmäinen sopimuskautensa päättyi SM-hopeaan. Kaudella 2014–2015 Puistolan rooli Tapparassa jäi hyvin pieneksi ja joukkue lainasi hänet syyskuussa 2014 marraskuun maaottelutaukoon asti kestäneellä sopimuksella Kalevan Pallon paitaan paikkaamaan Mikko Jokelan loukkaantumista. Puistola pelasi loukkaantumistenkin vuoksi lopulta kauden aikana vain 23 runkosarjaottelua. Elokuussa 2015 hänen kerrottiin yhteisymmärryksessä lähtevän Tapparasta. Puistolalla oli kuitenkin edelleen sopimus seuran kanssa. Tappara lainasi hänet lokakuussa Mestis-joukkue Lempäälän Kisaan. Siirtotakarajalla helmikuussa 2016 Tappara kauppasi hänen pelaajaoikeutensa Pelicansiin. Puistola vietti loppukauden kuitenkin lähinnä toipilaana loukkaantumisen vuoksi, eikä pelannut otteluakaan Pelicansissa.

Puistola jatkoi kaudella 2016–2017 alkuperäisen sopimuksensa mukaisesti Pelicansissa. Hän nousi joukkueen varakapteeniksi.

Kauden jälkeen Puistola lopetti uransa.

Maajoukkueura
-------------

Puistola pelasi MM-kilpailuissa vuosina 2010 ja 2011, joista jälkimmäinen turnaus päättyi maailmanmestaruuteen. Hän putosi viimeisten joukossa vuoden 2012 turnauksen joukkueesta. Puistola teki debyyttinsä A-maajoukkueessa 3. marraskuuta 1998 Lahdessa Ruotsia vastaan. Hänen ensimmäinen A-maajoukkuemaalinsa syntyi 10. helmikuuta 2005 Tampereella Venäjää vastaan.

Puistola oli voittamassa myös alle 20-vuotiaiden maailmanmestaruutta vuonna 1998. Hän on miesten ja alle 20-vuotiaiden MM-kullallaan Janne Ojasen ja Niko Kapasen ohella ainoa suomalaispelaaja, joka on voittanut maailmanmestaruuden molemmista ikäluokista. Yhteensä Puistola on pelannut 77 A-, 23 nuorten ja 12 poikien maaottelua.

Perhe
-----

Puistolalla on vaimo ja pojat Patrik (s. 2001) ja Niklas (s. 2004) sekä tytär Elli (s. 2010). Heistä Patrik pelaa hyökkääjänä Jukureissa ja hänet valittiin Pohjola-leirin parhaaksi pelaajaksi vuonna 2016.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1997–1998 | Ilves | SM-liiga | 48 | 3 | 13 | 16 | 16 | 9 | 1 | 1 | 2 | 12 |  |  |  |  |  |  | JMM | 7 | 1 | 3 | 4 | 8 |
| 1998–1999 | Ilves | SM-liiga | 44 | 2 | 2 | 4 | 12 | 3 | 0 | 0 | 0 | 0 |
| 1999–2000 | Ilves | SM-liiga | 50 | 2 | 8 | 10 | 42 | 3 | 0 | 0 | 0 | 14 |
| 2000–2001 | Ilves | SM-liiga | 12 | 2 | 2 | 4 | 12 | – | – | – | – | – |
|  | Ässät | SM-liiga | 40 | 1 | 6 | 7 | 68 | – | – | – | – | – |
| 2001–2002 | Tappara | SM-liiga | 54 | 2 | 6 | 8 | 62 | 10 | 1 | 1 | 2 | 10 |
| 2002–2003 | Tappara | SM-liiga | 47 | 5 | 4 | 9 | 28 | 15 | 2 | 3 | 5 | 18 | Kanada-malja |
| 2003–2004 | Tappara | SM-liiga | 55 | 5 | 7 | 12 | 44 | 3 | 0 | 3 | 3 | 2 |
| 2004–2005 | Tappara | SM-liiga | 54 | 6 | 20 | 26 | 52 | 8 | 1 | 2 | 3 | 8 |
| 2005–2006 | Tappara | SM-liiga | 56 | 14 | 16 | 30 | 90 | 3 | 0 | 1 | 1 | 0 |
| 2006–2007 | HV71 | Elitserien | 53 | 11 | 23 | 34 | 60 | 14 | 1 | 7 | 8 | 22 |
| 2007–2008 | HV71 | Elitserien | 55 | 11 | 21 | 32 | 99 | 16 | 1 | 8 | 9 | 14 | Le Mat-pokalen |
| 2008–2009 | HV71 | Elitserien | 54 | 6 | 25 | 31 | 52 | 18 | 1 | 7 | 8 | 20 |
| 2009–2010 | HV71 | Elitserien | 54 | 13 | 26 | 39 | 99 | 16 | 2 | 9 | 11 | 20 | Le Mat-pokalen |  |  |  |  |  | MM | 6 | 0 | 3 | 3 | 0 |
| 2010–2011 | HV71 | Elitserien | 54 | 5 | 23 | 28 | 52 | 4 | 0 | 0 | 0 | 0 |  |  |  |  |  |  | MM | 9 | 0 | 3 | 3 | 4 |
| 2011–2012 | Severstal Tšerepovets | KHL | 48 | 3 | 6 | 9 | 42 | 2 | 0 | 0 | 0 | 0 |
| 2012–2013 | Donbass Donetsk | KHL | 23 | 0 | 3 | 3 | 18 | – | – | – | – | – |
| 2013–2014 | Tappara | SM-liiga | 58 | 2 | 9 | 11 | 52 | 17 | 1 | 0 | 1 | 12 |
| 2014–2015 | KalPa | SM-liiga | 8 | 0 | 1 | 1 | 2 | – | – | – | – | – |
|  | Tappara | SM-liiga | 15 | 0 | 1 | 1 | 6 | – | – | – | – | – |
| 2015–2016 | LeKi | Mestis | 25 | 2 | 16 | 18 | 24 | – | – | – | – | – |
| 2016–2017 | Pelicans | SM-liiga | 57 | 1 | 7 | 8 | 42 | 1 | 0 | 0 | 0 | 0 |
| 2 kautta | yhteensä | KHL | 71 | 3 | 9 | 12 | 60 | 2 | 0 | 0 | 0 | 0 |
| 12 kautta | yhteensä | SM-liiga | 598 | 45 | 102 | 147 | 528 | 72 | 6 | 11 | 17 | 76 |
| 5 kautta | yhteensä | Elitserien | 270 | 46 | 118 | 164 | 362 | 68 | 5 | 31 | 36 | 76 |

Lähteet
-------

* Pasi Puistola The Internet Hockey Databasessa (englanniksi)
* Pasi Puistola *Elite Prospects*. Everysport Media Group AB.  (englanniksi)

### Viitteet

1. ↑  Teroitetulle Tapparalle kelpaa vain mestaruus *yle.fi*.  10.9.2013. Yleisradio Oy. Viitattu 30.3.2017.
2. ↑  Verohallinto
3. 1 2 3 4 5 6 7 8 9 10 11 12  Pasi Puistola *Elite Prospects*. Everysport Media Group AB.  (englanniksi)
4. ↑
5. 1 2 3  Tapparalle neljä uutta pelaajaa *Jatkoaika.com*.  2.5.2001. Jatkoaika r.y. Viitattu 19.1.2011.
6. ↑  Puistola siirtyy Ässiin *ILVES.COM*.  19.10.2000. Ilves-Hockey Oy.  Arkistoitu 6.10.2008. Viitattu 19.1.2011.
7. ↑  Tappara solmi jatkosopimuksia *Jatkoaika.com*.  31.1.2003. Jatkoaika r.y. Viitattu 19.1.2011.
8. ↑  Puistola ja Pyymäki vastakin Tapparassa *Jatkoaika.com*.  19.4.2005. Jatkoaika r.y. Viitattu 19.1.2011.
9. 1 2  Puistola ja Vertala Ruotsiin *Jatkoaika.com*.  11.4.2006. Jatkoaika r.y. Viitattu 19.1.2011.
10. ↑  Pasi Puistola siirtyy Severstal Tsherepovetsiin *Jatkoaika.com*.  19.5.2011. Jatkoaika r.y. Viitattu 20.5.2011.
11. ↑  Donbass nappasi Puistolan *Jatkoaika.com*.  25.5.2012. Jatkoaika r.y. Viitattu 25.5.2012.
12. ↑  Tappara julkisti joukkueensa – Puistola palaa kirvesrintoihin *Jatkoaika.com*.  20.5.2013. Jatkoaika r.y. Viitattu 28.7.2013.
13. ↑  Maailmanmestari siirtyy KalPaan *Jatkoaika.com*.  16.9.2014. Jatkoaika r.y. Viitattu 27.4.2015.
14. ↑  Pasi Puistola ei jatka Tapparassa *Tappara.fi*.  23.8.2015. Tamhockey Oy. Viitattu 23.8.2015.
15. ↑  Ikonen, Petteri: Maailmanmestari Pasi Puistola pelaa tänään LeKin riveissä *mestis.fi*.  21.10.2015. Suomen Jääkiekkoliitto – Finlands Ishockeyförbund ry.  Arkistoitu 23.10.2015. Viitattu 25.10.2015.
16. ↑  Tappara ja Pelicans vaihtoivat puolustajiaan *Jatkoaika.com*.  15.2.2016. Jatkoaika r.y. Viitattu 23.2.2016.
17. ↑  Viinikkala, Hannu: Lukko ja Pelicans taistelussa kuudennesta sijasta *Jatkoaika.com*.  8.3.2016. Jatkoaika r.y. Viitattu 30.3.2016.
18. ↑  Suomen MM-kisajoukkue nimetty *Jatkoaika.com*.  29.4.2012. Jatkoaika r.y. Viitattu 25.5.2012.
19. ↑  Pasi Puistola – Tappara
20. ↑  Valta, Ville-Veikko: Kaksi leijonaa ylsi Janne Ojasen äärimmäisen harvinaiseen saavutukseen *iltalehti.fi*.  16.5.2011. Alma Media Suomi Oy. Viitattu 25.9.2011.
21. ↑  Pelaajat – P Tamhockey Oy. Viitattu 28.7.2013.


|  |  |  |
| --- | --- | --- |
| Edeltäjä:**Olli Jokinen** | **Jarmo Wasaman muistopalkinnon voittaja**1998 | Seuraaja:**Timo Pärssinen** |

Suomen joukkue – Jääkiekon MM-kilpailut 2010
3 Nummelin (**A**) |
5 Kukkonen (**A**) |
6 Jaakola |
7 Mäenpää |
11 Hietanen |
15 Hytönen |
20 Miettinen |
21 Niskala |
22 Santala |
23 Hahl |
24 Kapanen (**C**) |
26 Immonen |
27 Kontiola |
29 Korpikoski |
30 Tarkki |
31 Vehanen |
35 Rinne |
36 Jokinen |
40 Pihlström |
41 Puistola |
44 Vatanen |
45 Osala |
50 Aaltonen |
52 Lehterä |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen